《滕王阁》
宋代·赵公豫

佳名由帝子，千载尚馀芳。带水来章贡，群山拥豫章。

楼台誇壮丽，鱼鸟焕清光。粉壁多词翰，风流孰擅长。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。